nahid-hub/BLUGE-bengali-wikipedia-section-title-prediction huggingface dataset:
চীনে ১৫০০ খ্রিস্টপূর্বে শাং রাজবংশের সময়ে নাটুকে বিনোদনের দেখা পাওয়া যায়; তারা প্রায়ই সঙ্গীত, ভাঁড়ামি ও অ্যাক্রোব্যাটের মত পরিবেশনে জড়িত ছিল।

ট্যাং রাজবংশকে কখনও কখনও "১০০০ বিনোদনের যুগ" বলা হয়। এই যুগে সম্রাট জুয়াংজং একটি অভিনয়ের বিদ্যালয় স্থাপন করেন যার নাম ছিল "নাসপাতি বাগানের শিশুগণ" যাতে বাদ্যযন্ত্রের সাথে অভিনয়ের একটি ধরন তৈরি হতে পারে।

হান সাম্রাজ্যের সময়, ছায়া পুতুল নাচ প্রথম চীনা মঞ্চনাটিকের একটি স্বীকৃত রূপ হিসেবে আবির্ভূত হয়। ছায়া পুতুল নাচের ক্যানটোনীয় দক্ষিণ ও পীকিংয়ের উত্তরাঞ্চলের দুটি স্বতন্ত্র রূপ ছিল।এই দুই খেলার ধরনের পার্থক্য ছিল নাটকের ধরনের নয়, বরং পুতুল এবং পুতুল উপর রডের পজিশনিং এ। উভয় শৈলীই সাধারণত মহান দু: সাহসিক কাজ এবং ফ্যান্টাসি চিত্রিত করতে এবং খুবই কম রাজনৈতিক প্রচারণার জন্য ব্যবহৃত হত।ক্যানটোনীজ ছায়া পুতুলগুলো বৃহত্তর ছিল। তারা পুরু চামড়া দিয়ে তৈরি হত যা আরও গভীর ছায়া সৃষ্টি করত।সাংকেতিক রঙ খুব প্রচলিত ছিল; একটি কালো মুখ বিশ্বস্ততার এবং লাল সাহসিকতার প্রতিনিধিত্ব করত। ক্যানটোনীজ পুতুল নিয়ন্ত্রণ করতে ব্যবহৃত রডগুলো পুতুলের মাথার সাথে লম্বভাবে যুক্ত থাকত। তাই দর্শকরা তা দেখতে পেত না যখন ছায়া তৈরি করা হত।পীকিংয়ের পুতুল আরো সূক্ষ্ম এবং ছোট ছিল। তারা পাতলা, ঈষদচ্ছ চামড়ার সাধারণত গর্দভের পেট থেকে নেয়া দ্বারা সৃষ্টি করা হত। এদের স্পন্দনশীল রঙে রাঙানো হত তাই তাদের ছায়াও হত রংচঙে।যে পাতলা রড তাদের আন্দোলনে ব্যবহার করা হত তা নিয়ন্ত্রিত পুতুলএর ঘাড়ে চামড়ার কলার দিয়ে সংযুক্ত করা হত। রড পুতুলের দেহের সাথে সমান্তরালে থাকত এবং তারপর ঘাড়ের সাথে সংযোগ স্থাপনের জন্য নব্বই ডিগ্রী কোণে থাকত। যদিও এই রড ছায়া নিক্ষেপের সময় দৃশ্যমান হত কিন্তু তা পুতুল এর ছায়ার বাইরে দেখা যেত তাই তারা পুতুলের চেহারায় ছাপ ফেলত না। ঘাড়ে সংযুক্ত এ রড একদেহের সঙ্গে একাধিক মাথা ব্যবহারে সহজতর হত। যখন মাথা ব্যবহার করা হত না তখন তাদের একটি মসলিন বই বা ফ্যাব্রিক রেখাযুক্ত বাক্সে সংরক্ষণ করা হত। মাথা সবসময় রাতে সরানো হত। এটা করা হত পুরাতন কুসংস্কার সঙ্গে তাল মিলিয়ে যে যদি অক্ষত পুতুল রাতে থাকে তবে তাতে জীবন চলে আসতে পারে। কিছু পুতুলচালক এমনকি এক বইয়ে মাথা এবং অন্যটিতে দেহ রাখতেন যাতে পুতুলের পুনর্জীবনের সম্ভাবনা কমে যায়। ছায়া পুতুলনাচ সরকারের একটি হাতিয়ার হওয়ার আগে ১১ শতকে শৈল্পিক বিকাশের সর্বোচ্চ বিন্দুতে পৌঁছে বলে বলা হয়।

সং রাজবংশে অনেক জনপ্রিয় নাটক হত যাতে দড়াবাজি এবং সঙ্গীত জড়িত ছিল।ইউয়ান রাজবংশে তা বিকাশ লাভ করে চার বা পাঁচটি একাঙ্ক গঠনের সঙ্গে আরো একটি অত্যাধুনিক ফর্ম তৈরি করে। ইউয়ান নাটক চীন জুড়ে ছড়িয়ে পড়ে এবং অনেক আঞ্চলিক রূপ বৈচিত্র্য লাভ করে, সবচেয়ে ভাল যার মধ্যে পরিচিত বেইজিং অপেরা, যা আজও জনপ্রিয়।

সঠিক অনুচ্ছেদ শিরোনাম কোনটি?
titleA. পশ্চিমা পরিবেশন শিল্পকলার ইতিহাস
titleB. চীন
titleC. আধুনিক যুগ
titleD. প্রকারভেদ
উত্তর: titleB
নানতেরে অবস্থিত প্যারিস বিশ্ববিদ্যালয় কর্তৃপক্ষের সাথে শিক্ষার্থীদের মাসাধিক দ্বন্দ্বের পর, বিশ্ববিদ্যালয় প্রশাসন ২ মে, ১৯৬৮ বিশ্ববিদ্যালয়টি বন্ধ করে দেয়। এই বন্ধের বিরুদ্ধে প্রতিবাদ জানানোর জন্য প্যারিসে সরবোন ক্যাম্পাসের শিক্ষার্থীরা ৩ মে একত্রিত হয়। এ সময় নানতেরের বেশকিছু শিক্ষার্থীকে বহিষ্কারের হুমকি দেয় বিশ্ববিদ্যালয় কর্তৃপক্ষ। ৬ মে ১৯৬৮, সোমবার ফ্রান্সের জাতীয় ছাত্র ইউনিয়ন, দি ইউনিউয়ন ন্যাশনাল দ্যা ইতুডিয়েন্টস দ্যা ফ্র্যান্স (ইউএনইএফ) - ফ্র্যান্সের বৃহত্তম ছাত্র ইউনিয়ন - এবং বিশ্ববিদ্যালয় শিক্ষক ইউনিয়ন সরবোনে পুলিশ অভিযানের বিরুদ্ধে প্রতিবাদ জানানোর জন্য মিছিলের আহবান জানায়। পদযাত্রায় প্রায় ২০,০০০ শিক্ষার্থী, শিক্ষক ও সমমনা মানুষ সরবোনের উদ্দেশ্যে মিছিলে অংশ নেয়। সরবোন তখন পুলিশ দ্বারা ঘেরাওকৃত ছিল এবং মিছিলটি কাছাকাছি এলে এর উপর পুলিশ তাদের লাঠি উচিয়ে অগ্রসর হয়। এই সময় মিছিলটি ছত্রভঙ্গ হয়ে যায়, এবং কিছু লোক হাতের কাছে যা পায় তাই দিয়ে ব্যারিকেড তৈরি করা শুরু করে, অন্যরা পুলিশের দিকে পাথর ছুড়তে থাকে, এর ফলে পুলিশ কিছু সময়ের জন্য পিছু হটতে বাধ্য হয়। পুলিশ তখন কাঁদানে গ্যাস নিয়ে পুনরায় অগ্রসর হয়। শত শত ছাত্র গ্রেফতার হয়। ১০ মে "ব্যারিকেড রজনী" হিসেবে চিহ্নিত হয়। এই রাতে ছাত্ররা গাড়ি, কাঠ ও খোয়া ব্যবহার করে লাতিন কোয়ার্টারের রাস্তা ব্যারিকেড দিয়ে রাখে। সারারাত রাস্তায় দাঙ্গা পুলিশ ও ছাত্রদের মধ্যে চলে সংঘর্ষ, বিশেষ করে রু-গে-লুসাক এর সংঘর্ষ সবচেয়ে উল্লেখযোগ্য। পরদিন খুব ভোরে ড্যানিয়েল কোন-বেন্দিৎ বেতার মাধ্যমে হরতালের আহ্বান পাঠান। সোমবার, ১৩ মে, দশ লক্ষের উপর শ্রমিক ধর্মঘট শুরু করে এবং ছাত্ররা সরবোন "জনসাধারণের জন্য উন্মুক্ত" বলে ঘোষণা দেয়। সরকার সরবোন পুনরায় চালু করেছে এই মিথ্যা প্রতিবেদনে বিশ্বাস করে ছাত্ররা আলোচনা বন্ধ করে ক্যাম্পাসে ফিরে যায়, কিন্তু ক্যাম্পাসে পৌঁছে বিদ্যালয় তখনও পুলিশের দ্বারা দখলকৃত রয়েছে বলে আবিষ্কার করে।

সরবোন পুনরায় খোলার পর ছাত্ররা একে স্বশাসিত এবং "সাধারণ মানুষের বিশ্ববিদ্যালয়" বলে ঘোষণা দেয়। পরবর্তী সপ্তাহগুলোতে প্যারিস সহ অন্যান্য এলাকায় সরকার এবং সরবোন দখল কমিটি সহ ফরাসি সমাজের বিরুদ্ধে ক্ষোভ লিপিবদ্ধ করার জন্য প্রায় ৪০১ টি কর্ম কমিটি গঠন করা হয়।

সঠিক অনুচ্ছেদ শিরোনাম কোনটি?
titleA. বিপ্লব কালীন সময়ে ভবন
titleB. প্যারিসের ধর্মতত্ত্ব অনুষদ
titleC. বর্তমান পরিস্থিতি
titleD. মে, ১৯৬৮
উত্তর: titleD
দক্ষ কন্যা সতী যখন হিমালয়ে মহাদেব অর্থাৎ শিবের সাথে হিমালয়ে বসবাস করতেন তখন মেনকা ছিলেন সতীর শখি। কিন্তু সতী যখন মারা যান তখন মেনকা কঠোর তপস্যা করতে আরম্ভ করলেন- যেন সতী তার কন্যা হয়ে আবার জন্ম গ্রহণ করেন। তার তপস্যা ভগবতী সন্তুষ্ট হয়ে তাকে বর দেন- তার একশত পুত্র সন্তান ও একটি কন্যা সন্তান হবে। বর লাভের পর মৈনাক প্রভৃতির জন্ম হয় এবং সতী পুনরায় জন্ম গ্রহণ করেন। (কালিকা পুরাণ)

সঠিক অনুচ্ছেদ শিরোনাম কোনটি?
titleA. কালিদাসের উর্বশী
titleB. ঋগ্বেদে উর্বশী
titleC. মহাভারতে মেনকা
titleD. কালিকা পুরাণে মেনকা
উত্তর: titleD
সরকারি প্রাথমিক বিদ্যালয় ৩৪ টি
নব সরকারি প্রাথমিক বিদ্যালয় ১৩ টি
১৫’শ বিদ্যালয় ০৩ টি
জুনিয়র উচ্চ বিদ্যালয় ০১ টি
উচ্চ বিদ্যালয়(সহশিক্ষা) ১৩ টি
উচ্চ বিদ্যালয়(বালিকা) ০৩ টি
দাখিল মাদ্রাসা ০১ টি
আলিয়া মাদ্রাসা নাই
ফাজিল মাদ্রাসা নাই
কামিল মাদ্রাসা নাই
কলেজ(সহপাঠ) ০৩ টি
কলেজ(বালিকা) ০১ টি
শিক্ষার হার ৫৫.৬৪%
পুরুষ ৫৫.১৫%
মহিলা ৫৯.১৫%

মহানায়িকা সুচিত্রা সেনের নানা বাড়ি ও জন্মস্থান। অর্থনৈতিক উপদেষ্টা ডক্টর মশিউর রহমান লেখক কবি ও গীতিকার ওবায়দুল হক আকাশ

সঠিক অনুচ্ছেদ শিরোনাম কোনটি?
titleA. শিক্ষা
titleB. জনসংখ্যার উপাত্ত
titleC. অবস্থান
titleD. নদ-নদী
উত্তর: titleA
তার লেখাপড়ার শুরু যশোদল মিডল ইংলিশ স্কুলে৷ এরপর কিশোরগঞ্জ আজিমুদ্দিন হাই স্কুল আর ময়মনসিংহ জিলা স্কুলে অতিবাহিত করেন তার স্কুল জীবন। ময়মনসিংহ জিলা স্কুল থেকে ১৯৪১ সালে দুই বিষয়ে লেটার মার্কসসহ প্রথম বিভাগে ম্যাট্রিক পাস করেন৷ ১৯৪৩ সালে আনন্দ মোহন কলেজ থেকে কৃতিত্বের সাথে প্রথম বিভাগে আইএ পরীক্ষায় উত্তীর্ণ হন৷ তারপর ভর্তি হন ঢাকা বিশ্ববিদ্যালয়ের ইতিহাস বিভাগে।
সৈয়দ নজরুল ইসলাম ১৯৪৬ সালে ঢাকা বিশ্ববিদ্যালয় হতে কৃতিত্বের সাথে বি.এ. (অনার্স), ১৯৪৭ সালে এম.এ এবং ১৯৫৩ সালে এল.এল.বি পরীক্ষায় উত্তীর্ণ হন ৷ সৈয়দ নজরুল ইসলাম ১৯৪৬-৪৭ সালে সলিমুলাহ মুসলিম হল ইউনিয়নের সহ-সভাপতি নির্বাচিত হন ৷ তিনি ডাকসুর ক্রীড়া সম্পাদক নির্বাচিত হয়েছিলেন ৷১৯৪৭ সালে রাজনীতিতে জড়িয়ে পড়েন ৷ তিনি মুসলিম ছাত্রলীগের সাধারণ সম্পাদক হিসেবে নির্বাচিত হন ৷ ঐতিহাসিক ভাষা আন্দোলনের সময় তিনি সর্বদলীয় একশন কমিটির সদস্য হিসেবে গুরুত্বপূর্ণ ভূমিকা পালন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মুক্তিযুদ্ধকালীন ভূমিকা
titleC. জন্ম ও পারিবারিক জীবন
titleD. শিক্ষাজীবন
উত্তর: titleD
সুড়ঙ্গ প্রায় সময় লম্বা ও সরু হয়ে থাকে। এর দৈর্ঘ্য মূলত ব্যাস এর দ্বিগুণ হয়ে থাকে, যদিও ভিন্ন ধরনের সুড়ঙ্গও তৈরি করা হয়, যেমন সুড়ঙ্গের ভেতর দিয়ে আড়াআড়ি পথ।

সুড়ঙ্গের বর্ণনা স্থানভেদে ভিন্ন হতে পারে। যেমন যুক্তরাজ্যে রাস্তার সুড়ঙ্গের সঙ্গা হবে, "সুড়ঙ্গ একটি ১৫০মিটার(৪৯০ফুট) বা তার বেশি দৈর্ঘ্য বিশিষ্ট ঘেরাওকৃত সড়ক।" আবার যুক্তরাষ্ট্রে এনএফপিএর কাছে সুড়ঙ্গের সঙ্গা, "এটি একটি ভূগর্ভস্থ স্থাপনা যেটির দৈর্ঘ্য ২৩মিটার থেকে বেশি ও ব্যাস ১,৮০০মিলিমিটার থেকে বেশি।"

যুক্তরাজ্যে রাস্তা বা রেলপথের নিচের যে সুড়ঙ্গ দিয়ে পথযাত্রী, সাইকেল বা প্রাণী চলাচল করে সেটি "সাবওয়ে" হিসেবে পরিচিত। যদিও ভুগর্বস্থ রেলপথ ব্যনস্থা বিভিন্ন শহরে বিভিন্ন নামে পরিচিত। লন্ডনে এটি "টিউব" নামে,গ্লাসগোতে "সাবওয়ে" এবং নিউ ক্যাসলে "মেট্রো" হিসেবে পরিচিত। যেসকল রাস্তা বা রেললাইন অন্য রাস্তা বা রেললাইন এর নিচ দিয়ে যায় তা "সেতু" হিসেবে পরিচিত, অথবা নালির ভেতর দিয়ে গেলে সেটি জলনালি হিসেবে পরিচিত। এখানে একটি বিষয়ে গুরুত্ব দেওয়া প্রয়োজন যে, যদি এটি নিচ দিয়ে যায় তাহলে এটাকে বলা হয় আন্ডারপাস, যদিও যখন একটি রেলপথের নিচ দিয়ে যায় তখন প্রাতিষ্ঠানিকভাবে একে আন্ডারব্রিজ বলে। রাস্তা, নালি বা রেলপথ সম্বলিত একটি লম্বা আন্ডারপাসকে সুড়ঙ্গ বলা হয়ে থাকে, যদিনা এটি অন্য কোন বস্তু বা দালানের নিচ দিয়ে যায়। নদীর নিচে যেকোন আকারের আন্ডারপাসকে সুড়ঙ্গ বলা হয়, এটি যেকোন কিছু পরিবহনের জন্যই হোক না কেন।

যুক্তরাষ্ট্রে, সাবওয়ে মানে একটি ভুগর্বস্ দ্রুত যোগাযোগ ব্যবস্থা, এবং পথচারী আন্ডারপাস মূলত বাঁধ এর নিচে পথ হিসেবে ব্যবহৃত হয়। পথচারী সুড়ঙ্গ বা ফুটব্রিজগুলো রেল স্টেশন প্লাটফর্মের সাথে যুক্ত থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. পরিভাষা
titleC. সামরিক ব্যবহার
titleD. প্রাচীন ও মধ্যযুগীয়
উত্তর: titleB
মিমি চলচ্চিত্রে অভিনয় করার পূর্বে একজন মডেল ছিলেন। তিনি ফেমিনা মিস্‌ ইন্ডিয়াতে অংশগ্রহণ করেন। তার অভিনয়ের শুরু "চ্যাম্পিয়ন" ছবিতে, যদিও সে এই চলচ্চিত্রে গৌণ ভূমিকায় অভিনয় করে। তার ২য় আবির্ভাব "গানের ওপারে" ধারাবাহিকে। এই ধারাবাহিকের খ্যাতি তাকে আলোয় এনে দেয়। "গানের ওপারে"র চিত্রনাট্য লেখে বিখ্যাত চলচ্চিত্রকার "ঋতুপর্ণ ঘোষ"। রবীন্দ্রনাথ ঠাকুরের ১৫০তম জন্মবার্ষিকী উপলক্ষে এ ধারাবাহিক নির্মিত হয়। এই ধারাবাহিকে আরো অনেক বিখ্যাত ব্যক্তি অভিনয় করেন।

৭ই ডিসেম্বর, ২০১২ তারিখে মুক্তিপ্রাপ্ত বাপি বাড়ি যা চলচ্চিত্রের মাধ্যমে তার অভিনয়ের যাত্রা শুরু।

সঠিক অনুচ্ছেদ শিরোনাম কোনটি?
titleA. ব্যক্তিজীবন
titleB. প্রারম্ভিক জীবন
titleC. চলচ্চিত্র
titleD. কর্মজীবন
উত্তর: titleD
দ্বীপটি লিটল আন্দামান দ্বীপুঞ্জের অন্তর্গত এবং ডানকান প্যাসেজ দ্বারা গ্রেট আন্দামানের রুটল্যান্ড আর্কিপ্লেগো থেকে পৃথক হয়েছে। লিটল আন্দামান দ্বীপপুঞ্জ গ্রেট আন্দামান দ্বীপপুঞ্জের সমকক্ষ। নিচু দ্বীপে বিস্তৃত বৃষ্টিঅরণ্য এবং বেশ কয়েকটি বিরল প্রজাতির সামুদ্রিক কচ্ছপ রয়েছে। লিটল আন্দামান দ্বীপটিতে সাদা বালুকাময় সৈকত এবং জলপ্রপাত দেখা যায়। লিটল আন্দামান বাতিঘর (এ.কে.এ রিচার্ডসনের বাতিঘর) হাট বে বন্দর থেকে ১৪ কিলোমিটার দক্ষিণে অবস্থিত এবং লিটল আন্দামান দ্বীপের দক্ষিণে অবস্থিত।

সঠিক অনুচ্ছেদ শিরোনাম কোনটি?
titleA. পরিবহন
titleB. ভূগোল
titleC. প্রশাসন
titleD. ভ্রমণব্যবস্থা
উত্তর: titleB
বিশ্বায়ন হচ্ছে অঞ্চল এবং স্বতন্ত্র ব্যক্তিদের মধ্যে আন্তঃসংযোগ বাড়ানোর প্রক্রিয়া। বিশ্বায়নের ধাপগুলো হল বিশ্বব্যাপী অর্থনৈতিক, রাজনৈতিক, প্রযুক্তিগত, সামাজিক ও সাংস্কৃতিক সংযোগ।  প্রাচীন বিশ্বায়ন এর ইংরেজি প্রতিশব্দের অংশ “আর্কাইক” শব্দটি প্রাথমিক ঐতিহ্য এবং ক্রিয়া হিসাবে বর্ণনা করা যেতে পারে, যা একসময় সমাজে ঐতিহাসিকভাবে স্পষ্ট ছিল কিন্তু সময়ের সাথে বিচ্ছিন্ন হয়ে গেছে। বিশ্বায়নের প্রধান তিনটি পূর্বশর্ত রয়েছে। প্রথমটি প্রাচ্যে উদ্ভূত ধারণা, যাতে দেখানো হয়েছে কীভাবে পশ্চিমা রাষ্ট্রগুলি এ অঞ্চল থেকে অধিকৃত নীতির অনুসরণ ও বাস্তবায়ন করেছে। প্রাচ্যের এসব ঐতিহ্যগত ধারনা ছাড়া, পশ্চিমা বিশ্বায়নটি যেভাবে উদ্ভূত হয়েছিল তা হতে পারত না। দ্বিতীয় শর্তটি হচ্ছে দূরত্ব।  রাষ্ট্রগুলোর মধ্যকার যোগাযোগ বিশ্বব্যাপী বিস্তৃত ছিল না এবং প্রায়শই এটি এশিয়া, উত্তর আফ্রিকা, মধ্যপ্রাচ্য এবং ইউরোপের কিছু অংশে সীমিত ছিল। প্রারম্ভিক বিশ্বায়নের ক্ষেত্রে কাছাকাছি অবস্থিত না থাকা অন্যান্য  রাষ্ট্রের সাথে যোগাযোগ রাষ্ট্রগুলোর জন্য কঠিন ছিল। ধীরে ধীরে, প্রযুক্তিগত অগ্রগতি রাষ্ট্রগুলিকে অন্যদের অস্তিত্ব সম্পর্কে জানতে ও বিশ্বায়নের  আরেকটি পর্যায় আনতে সক্ষম হয়। তৃতীয় শর্তটি পারস্পরিকতা, স্থিতিশীলতা এবং ধারাবাহিকতার সাথে সম্পর্কিত। যদি একটি রাষ্ট্র অন্যের উপর নির্ভরশীল না হয় তবে পরস্পরের দ্বারা পারস্পরিক প্রভাবিত হওয়ার কোন উপায় নেই। এটা বৈশ্বিক যোগাযোগের একটি অন্যতম প্রধান চালিকাশক্তি যা ছাড়া বিশ্বায়ন যেভাবে আবির্ভূত হয়েছে তা হতে পারত না এবং রাষ্ট্রকে নিজের উৎপাদন ও সম্পদের উপর নির্ভরশীল হতে হতো। এই ধারনাটি প্রারম্ভিক বিশ্বায়নকে ঘিরে দাঁড় করা বিভিন্ন যুক্তির মাঝে অন্যতম। এটা বলা হয় যে আধুনিক বিশ্বায়নের মত করে প্রাচীন বিশ্বায়ন কাজ করতে পারত না কারণ তখনকার সময়ের রাষ্ট্রগুলো পরস্পরের ওপর বর্তমানকালের মত এতটা নির্ভরশীল ছিল না।

সঠিক অনুচ্ছেদ শিরোনাম কোনটি?
titleA. আধুনিক বিশ্বায়ন
titleB. বিশ্বায়নের সংজ্ঞা
titleC. পণ্য এবং ধারণার বিস্তার
titleD. আদি বিশ্বায়ন
উত্তর: titleB
চীনের তিব্বত আক্রমণ ও ১৯৬২ সালের ভারত-চীন যুদ্ধের পর থেকেই ভারত ও চীন পূর্ব ও দক্ষিণ এশিয়ার দুই সামরিক প্রতিযোগী রাষ্ট্রে পরিণত হয়। চীন ভারতের প্রতিবেশী ও প্রতিদ্বন্দ্ব্বী রাষ্ট্র পাকিস্তানের সঙ্গে ঘনিষ্ঠ সামরিক ও অর্থনৈতিক সুসম্পর্ক গড়ে তোলে এবং নেপাল ও বাংলাদেশের উপর প্রভাব বিস্তারের ক্ষেত্রেও ভারতের সঙ্গে প্রতিযোগিতা অবতীর্ণ হয়। ১৯৭৯ সালে দেং জিয়াওপিঙের ক্ষমতারোহণের পর চীন তার ভীতিপ্রদ রাষ্ট্রবিস্তার নীতি অনেকাংশে সংযত করে। তার পরিবর্তে এই দেশ এশীয় দেশগুলির সঙ্গে ঘনিষ্ঠ বাণিজ্যিক ও অর্থনৈতিক সম্পর্ক স্থাপনের কৌশল গ্রহণ করে। ১৯৮৮ সালে গণতন্ত্রপন্থী আন্দোলন নৃশংসভাবে দমন করে ব্রহ্মদেশে (অধুনা মায়ানমার ইউনিয়ন) সামরিক জুন্টা রাষ্ট্রীয় ক্ষমতা দখল করে। এই সময় অনেক আন্তর্জাতিক সংঘ মায়ানমারকে সংঘচ্যুত ঘোষণা করলেও চীন সামরিক জুন্টার ঘনিষ্ঠতম সহযোগী ও সমর্থকে পরিণত হয়।

প্রধানমন্ত্রী পি. ভি. নরসিমা রাও (১৯৯১–১৯৯৬) ও অটলবিহারী বাজপেয়ীর (১৯৯৮–২০০৪) শাসনকালে ভারতের "পুবে তাকাও" নীতি গৃহীত ও কার্যকর হয়েছিল। ঠান্ডা যুদ্ধ-কালীন নীতি ও কার্যকলাপ থেকে সরে এসে এবং অর্থনৈতিক উদারীকরণের পথে অগ্রসর হয়ে ভারত তার কৌশলগত বৈদেশিক সম্পর্কের ক্ষেত্রে সর্বাধিক গুরুত্ব আরোপ করে ঘনিষ্ঠ আর্থ-বাণিজ্যিক সম্পর্ক স্থাপন, নিরাপত্তা সহযোগিতা এবং ঐতিহাসিক, সাংস্কৃতিক ও আদর্শগত যোগসূত্র স্থাপনের উপর। ভারত ব্যবসা, বিনিয়োগ ও শিল্পোদ্যোগের জন্য আঞ্চলিক বাজার সৃষ্টি ও প্রসারের পক্ষে মতপ্রকাশ করে এবং চীনের অর্থনৈতিক ও রণকৌশলগত প্রভাব বিষয়ে উদ্বিগ্ন রাষ্ট্রগুলির দিকেও কৌশলগত ও সামরিক সহযোগিতার হাত বাড়িয়ে দেয়।

সঠিক অনুচ্ছেদ শিরোনাম কোনটি?
titleA. পটভূমি
titleB. মূল্যায়ন
titleC. বিভিন্ন সংগঠনে অংশগ্রহণ
titleD. চীনের সঙ্গে সম্পর্ক
উত্তর: titleA
সাত বছরের যুদ্ধে ফরাসী অন্তর্ভুক্তি ষোড়শ লুইয়ের জন্যে একটি সর্বনাশা উত্তরাধিকার রেখে যায়। ব্রিটেনের বিজয় তাদেরকে ফ্রান্সের বেশিরভাগ ঔপনিবেশিক এলাকা দখল করতে দেখায়। যদিও কিছু ফ্রান্সের কাছে ১৭৬৩ সালের প্যারিস চুক্তিতে ফেরত দেওয়া হয়, উত্তর আমেরিকার বিশাল একটি অংশ ব্রিটেনের কাছে সমর্পিত করা হয়।

এই ঘটনা ফরাসী নেতাদের মধ্যে ব্রিটেনের বিরুদ্ধে প্রতিশোধের একটি যুদ্ধের জন্যে ফরাসী সেনাবাহিনীকে পুনর্গঠন করার জন্য একটি কৌশল অবলম্বন করার দিকে নিয়ে যায়, যাতে আশা করা হয় যে হৃত উপনিবেশগুলোকে পুনরোদ্ধার করা যাবে। ওয়েস্ট ইন্ডিজে ফ্রান্সের তখনও একটি শক্তিশালী প্রভাব ছিল, এবং ভারতে পাঁচটি বাণিজ্যপোত ছিল, গ্রেট ব্রিটেনের সাথে দ্বন্দ্ব এবং ক্ষমতার খেলার সুযোগের অবকাশ রেখে।

সঠিক অনুচ্ছেদ শিরোনাম কোনটি?
titleA. উত্তরাধিকার
titleB. পররাষ্ট্রনীতি
titleC. পারিবারিক জীবন
titleD. শৈশব
উত্তর: titleB
প্রায় ১১৭৩ সাল থেকে ইতালির পিসায় পিসার ঝোঁক টাওয়ার দীর্ঘকাল কাঠামোগত সমস্যায় ভুগছে। টাওয়ারটি উচ্চতার আটটি উচ্চতার গল্প এবং ১৯৯০ এর পূর্বে পুনরুদ্ধারের কাজ ৫.৫ ডিগ্রি ঝুঁকেছিল। এটি বর্তমানে প্রায় ৪ ডিগ্রি ধার দেয় তবে ভিত্তি সমস্যার কারণে এটি বার্ষিক প্রায় ১ মিমি ডোবা অবিরত। একটি পুরুষাঙ্গের সাথে টাওয়ারটির সাদৃশ্যটি দেখা গেছে "পিসার ঝোঁক টাওয়ার" অর্ধ খাড়া লিঙ্গের জন্য যৌন জঘন্য শব্দ হয়ে উঠেছে। স্থানীয় খুচরা বিক্রেতারা একটি লিঙ্গ সদৃশ টাওয়ারের সাথে অন্তর্বাসের বৈশিষ্ট্যযুক্ত স্যুভেনির তৈরি করে টাওয়ারকে একটি ফ্যালিক স্থাপত্যের টুকরা হিসাবে মূলধন করার চেষ্টা করেছেন। ক্যাথলিক চার্চটি "সম্মানের সম্পূর্ণ অভাব" এবং "অসম্মান" দেখানোর মতোভাবে এই টাওয়ারের প্রচারের নিন্দা করেছিল এবং পুরুষদের হিসাবে পুরুষদের হিসাবে প্রচারিত আইটেম বিক্রি করার জন্য খুচরা বিক্রেতাদের এখন ৫০০ ডলার পর্যন্ত জরিমানা করা যেতে পারে। 

সঠিক অনুচ্ছেদ শিরোনাম কোনটি?
titleA. অপসারণ করা
titleB. ক্রিশ্চান সায়েন্স চার্চ, ডিকসন, ইলিনয়
titleC. ওয়াশিংটন মনুমেন্ট
titleD. এম্পায়ার স্টেট বিল্ডিং
উত্তর: titleA
ঐতিহাসিক পলাশী যুদ্ধের পর সিরাজ উদ-দৌলার পতনের পর তার মা আমেনা বেগম, স্ত্রী লূৎফা বেগম, মেয়ে কুদসিয়া বেগম ওরফে উম্মে জোহরা এবং খালা ঘসেটি বেগমকে কড়া পাহাড়ায় বন্দী করে রাখা হয় জিনজিরা প্রাসাদে। তাদের শিকল বা জিঞ্জির পরিয়ে বন্দি করে রাখা হয়, আর ঐতিহাসিকদের মতে এই জিঞ্জির পরানোর ঘটনা চাউর হয়ে গেলে তা থেকেই পরবর্তীকালে এ অঞ্চলের নাম হয় জিনজিরা। বাংলায় নবাবি আমল থেকে ঢাকার প্রধান বাণিজ্যকেন্দ্র হিসেবে জিঞ্জিরা প্রসিদ্ধ হয়ে উঠে। নদীপথে বিভিন্ন স্থান থেকে বিভিন্ন প্রকারের পণ্য বুড়িগঙ্গা নদী দিয়ে বিক্রির জন্য এখানকার হাটে তোলা হতো। ব্রিটিশ আমলে জিঞ্জিরা হাট কাঁচাপাট, পাটজাত দ্রব্য, টিনজাত সামগ্রী, মশলা, গজারি লাকরি (খুঁটি), বিভিন্ন প্রকারের সাইজ-কাঠ, বাঁশ ইত্যাদির জন্য বিখ্যাত হয়ে উঠে। এছাড়া মৃৎশিল্প, লোহার সামগ্রীর জন্যও জিঞ্জিরা একই সময়ে প্রসিদ্ধ হয়ে উঠে। এরই ধারাবাহিকতায় পাকিস্তান শাসনামলে জিঞ্জিরা এবং এর আশেপাশের এলাকাগুলোতে বেশ কিছু ক্ষুদ্র ও মাঝারি শিল্প গড়ে উঠে। এসবের মধ্যে আলকাতরা, নারিকেল তেল, সাবান, ডিটারজেন্ট, শাড়ি-লুঙ্গি উল্লেখযোগ্য। স্বাধীনতা-পরবর্তী রাসায়নিক পদার্থনির্ভর ভোগ্যপণ্য, মেলামাইনসহ আরও অনেক পণ্যের কারখানা গড়ে ওঠে এবং ক্রমেই এর প্রসার বাড়তে থাকে।

সঠিক অনুচ্ছেদ শিরোনাম কোনটি?
titleA. ঐতিহাসিক প্রেক্ষাপট
titleB. সম্ভাবনা
titleC. বাণিজ্যিক অঞ্চল
titleD. সমালোচনা
উত্তর: titleA
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।

মূল ফটোগ্রাফি শেষ হয় ২৯ দিনে, তবে চলচ্চিত্রের অধিকাংশ দৃশ্যই তিন সপ্তাহের মধ্যে শুট করা হয়ে যায়। এরপর প্রামাণ্যচিত্রের মতো করে ফুটেজ ধারণ করা হয়। মুম্বাইয়ের নামকরা ডাব্বাওয়ালাদেরকে আসল খাবারভরা লাঞ্চবক্স দেওয়া হয় ডেলিভারি করার জন্য এবং ছবির চারজন কলাকুশলী তাদের অনুসরণ করে প্রামাণ্যচিত্রের স্টাইলে দৃশ্যধারণ করেন।

সঠিক অনুচ্ছেদ শিরোনাম কোনটি?
titleA. বিকাশ
titleB. ফিল্মিং
titleC. মুক্তি এবং প্রতিক্রিয়া
titleD. লেখা
উত্তর: titleB
রাই সংগ্রহ পদ্ধতি গমের সাথে সংগতিপুর্ন। সংযুক্ত চাষ পদ্ধতিতে এটি করা হয়, রাই গাছ কর্তন, আটি বাধা এবং মাড়াই, খড় পৃথকীকরন ইত্যাদি। সংগ্রহিত শস্যদানা স্থানীয় খাদ্যগুদাম অথবা শস্যাগারে সংরক্ষন করা হয়। যান্ত্রিক চাষাবাদ যুগের আবির্ভাবের পুর্বে রাই আবাদ বিভিন্ন কাস্তে, কোদাল ও লাঙ্গলের সাহায্যে করা হতো। রাই সংগ্রহ করা হতো আশগুলোকে হাতে মাড়াই করে।

সঠিক অনুচ্ছেদ শিরোনাম কোনটি?
titleA. বিস্তৃতি এবং ব্যবহার
titleB. শস্য সংগ্রহ প্রক্রিয়া
titleC. ইতিহাস
titleD. পরিবেশগত প্রভাবকসমুহ
উত্তর: titleB
রাজা দুর্গা চরণ সিংহ ১৭২৫ সালে একটি দুর্গা মন্দির প্রতিষ্ঠা করেন।
      এক কালীন রাজা সংকটের মুখে পড়েন।       

           কিন্তু এই দুর্গা পূজা বন্ধ করেননি তাঁর পরিবারের সদস্যরা ।  

১৭৬৯সালে রাজা দুর্গা চরণ সিংহ মারা গিয়েছিলেন।

         তাঁর মৃত্যুর পরে তাঁর পুত্র রাজা দুর্গা চরণ সিংহ ধানাড়া রাজ শোভা'র দায়িত্ব নেন।

       তিনি এই দুর্গা মন্ডিরকে ধানাড়া সিংহ পাড়া দুর্গা মন্ডির বলেছিলেন।

সঠিক অনুচ্ছেদ শিরোনাম কোনটি?
titleA. ধাানাড়া রাজ বাড়ি
titleB. জনমিতি
titleC. ধানাড়ার সম্পর্কে
titleD. ধানাড়ার দুর্গা মন্দির
উত্তর: titleD
"ন্যায়সূত্রোদ্ধার" নামে অক্ষপাদসূত্রের নতুন পাঠসংকলন এবং তার ওপর "ন্যায়তত্ত্বালোক বৃত্তি" রচনা বাচস্পতি মিশ্রের পান্ডিত্যপূর্ণ কীর্তি। পঞ্চালেশ্বর মহারাজ প্রতাপরুদ্রের মহিষী পদ্মাবতীর অনুরোধে তিনি "মণিকণ্ঠমিশ্রকৃত ন্যায়রত্নে"র ওপর প্রকাশ টীকা রচনা করেন। ন্যায়শাস্ত্র বিষয়ে তাঁর অন্যান্য গ্রন্থ হলো: "প্রত্যক্ষনির্ণয়, অনুমাননির্ণয়, শব্দনির্ণয়, খন্ডনোদ্ধার", (শ্রীহর্ষ রচিত খন্ডনখন্ডখাদ্যের প্রত্যুত্তর), "চিন্তামণিপ্রকাশ" প্রভৃতি।

বাচস্পতি মিশ্রের স্মৃতিশাস্ত্রবিষয়ক গ্রন্থসমূহ সর্বাধিক প্রসিদ্ধ। এজন্য তিনি পন্ডিতসমাজে ‘স্মার্ত বাচস্পতি’ নামে পরিচিত ছিলেন। তাঁর স্মৃতিগ্রন্থগুলির মধ্যে "আচারচিন্তামণি, দাননির্ণয়, দ্বৈতনির্ণয়, বিবাদচিন্তামণি, ব্যবহারচিন্তামণি, শুদ্ধিচিন্তামণি" প্রভৃতি উল্লেখযোগ্য। বঙ্গীয় স্মৃতিশাস্ত্রসমূহে এগুলির প্রভাব পরিলক্ষিত হয়। ন্যায় ও স্মৃতি ব্যতীত বাচস্পতি অন্যান্য বিষয়েও গ্রন্থ রচনা করেছেন। মীমাংসা দর্শন সম্পর্কে রচিত "সহস্রাধিকরণ" এবং "পিতৃভক্তিতরঙ্গিণী"  নামে একটি কাব্য এক্ষেত্রে উল্লেখযোগ্য।

সঠিক অনুচ্ছেদ শিরোনাম কোনটি?
titleA. মাধ্যমিক কাজসমূহঃ ভাষ্য
titleB. প্রাথমিক জীবন
titleC. প্রাথমিক কাজসমূহ
titleD. উল্ল্যেখযোগ্য কর্মসমূহ
উত্তর: titleD
মানুষের যৌন ও জিনগত একগামিতা পরিহার করার সক্ষমতা থাকার পরও, বিভিন্ন সাংস্কৃতিক ক্রিয়ার পরিণতি হিসেবে সমাজে একগামিতা বহুল প্রচলিত। যেমনঃ নৃবিজ্ঞানী জ্যাক গুডির স্টাডি মতে, একগামিতা বিস্তৃত ইউরেশিয়ান সভ্যতার (আয়ারল্যান্ড থেকে জাপান) সংস্কৃতির অংশ— যেটার সদস্যরা সামাজিক একগামিতা ও যৌন একগামিতা চর্চা করে। বিজ্ঞানি গুডি গানিতিক মডেলের মাধ্যমে একগামিতা ও সংশ্লিষ্ট সভ্যতায় হালচাষের বিকাশের মধ্যে সম্পর্ক স্থাপন করেন। হালচাষ ব্যবস্থায় কৃষিকাজ প্রধানত পুরুষদের জন্য এবং ব্যক্তিগত সম্পত্তির সাথে যুক্ত; ফলে বিবাহ একগামি হয় যাতে সম্পত্তি ছোট পরিবারের আওতায় থাকে। গোষ্ঠীর কাছে সম্পত্তি ধরে রাখায় তাই অন্তর্বিবাহ উত্তম পন্থা। বৈশ্বিক জেনেটিক বৈচিত্র্যের উপর করা এক আণবিক জেনেটিক স্টাডি অনুসারে,

৫০০০-১০,০০০ হাজার বছর পূর্বে প্রাক কৃষি বিপ্লব যুগে ইউরোপ, এশিয়া ও আফ্রিকান সভ্যতাগুলোতে যৌন বহুগামিতা মানুষের প্রজনন ব্যবস্থার সাধারণ অংশ ছিলো। আরেক গবেষণা অনুসারে সমাজের আকার বৃদ্ধি, মানুষের নৈতিকতা নির্ধারণের জন্য সৃষ্টিকর্তায় বিশ্বাস এবং একগামিতার মধ্যে সম্পর্ক পাওয়া গিয়েছে। এছাড়াও হালচাষের অনুপস্থিতি দ্বারা যৌন বহুগামিতা নির্ধারণ করা গিয়েছে অনেক গবেষণা দ্বারা। বিজ্ঞানী বেটজিগ এর মতে, কিছু কিছু সভ্যতায় একগামিতা নিয়ম ও আইনের মাধ্যমে জারী করা হয়েছিলো অভিজাতদের সম্পদ বা ক্ষমতা রক্ষা করার জন্য। যেমন: অগাস্টাস সিজার অভিজাতদেরকে বিবাহ ও বংশবৃদ্ধি করায় উৎসাহ প্রদান করেছিলেন যাতে তাদের সম্পদ সর্বোচ্চ সংখ্যক উত্তরাধিকার পায়। কিন্তু তারা তাদের 'বৈধ' সন্তান সীমিত রেখে বেশি করে অবৈধ সন্তান জন্ম দিতো যাতে তাদের উত্তরাধিকার বজায় থাকে। একইভাবে খ্রিষ্টীয় চার্চগুলো একগামিতায় উৎসাহ প্রদান করেছিলো কারণ সেখানে মৃত ব্যক্তির সম্পদ সবচেয়ে কাছের বৈধ পুরুষ আত্মীয় অর্জন করতো। ফলে কোনো পরিবারের সবচেয়ে বড় ছেলের কোনো উত্তরাধিকার সন্তান থাকতো না  এবং সম্পদ অর্জন করতো অনূঢ়া ছোট ভাই। উপরোক্ত দুই উদাহরণে নীতি নির্ধারক অভিজাতরা আইন ও রীতি ব্যবহার করে ভবিষ্যৎ প্রজন্মের জেনেটিক বিশুদ্ধতা নিশ্চিত করেছে। এছাড়াও খ্রিষ্টীয় চার্চগুলোর অন্যান্য আইনও সামাজিক একগামিতার বিবর্তনে সহায়তা করেছে। কিছু তাত্ত্বিকের মতে, প্রজননের সফলতার সাংস্কৃতিক প্রভাবকগুলো দিয়ে একগামিতার বিবর্তন ব্যাখা করা যায়। সমাজে অর্থনৈতিক রূপান্তরের সময়ে, কম সন্তানের পিছনে বেশি সম্পদ ও সময় ব্যয় করলে প্রজননের হার বেড়ে যেতো কারণ শুরুতেই যথেষ্ট সম্পদ পেলে সন্তানদের বেশি সফল হওয়ার সুযোগ বেশি। [১৫] শিল্পবিপ্লবের সময়ে ব্রিটেন ও সুইডেনে এবং বর্তমান ইথিওপিয়ায় এই ধরনের প্রবণতা লক্ষ্য করা যায়।

সঠিক অনুচ্ছেদ শিরোনাম কোনটি?
titleA. প্রাচীন মেসোপোটেমিয়া ও অ্যাসিরিয়া:
titleB. বর্তমান সমাজ
titleC. মানব সমাজে ব্যাপকতা
titleD. সাংস্কৃতিক কারণ
উত্তর: titleD
লক্ষ্মণের বিগ্রহটি সর্বদা রাম বিগ্রহের ডান পাশে দেখা যায়। এই বিগ্রহটি আকারে ছোটো, কিন্তু দেখতে অবিকল রাম বিগ্রহের মতো। বিগ্রহের ভঙ্গিমা (মধ্যম তাল ও ত্রিভঙ্গ ভঙ্গিমা) রাম বিগ্রহের অনুরূপ হলেও, দুই বিগ্রহের মধ্যে কয়েকটি পার্থক্য আছে। লক্ষ্মণ বিগ্রহের মাথা সোজা, বাঁকানো নয়। পা দুটি পরস্পরের নিকটবর্তী এবং সম্পূর্ণই বেদীর উপর স্থাপিত। এই বিগ্রহের মস্তক সামনের দিকে সামান্য ঝোঁকানো। যা রামের প্রতি লক্ষ্মণের শ্রদ্ধা নিবেদনের লক্ষণ।

সঠিক অনুচ্ছেদ শিরোনাম কোনটি?
titleA. ইতিহাস
titleB. রাম বিগ্রহ
titleC. হনুমান বিগ্রহ
titleD. লক্ষ্মণ বিগ্রহ
উত্তর: titleD
২০১০ এর ১৯ জানুয়ারিতে, এই সংগঠনটি চট্টগ্রামের প্রায় একশোটি কওমি মাদ্রাসার শিক্ষকদের নিয়ে গঠিত হয়। হাটহাজারী মাদ্রাসার পরিচালক শাহ আহমদ শফী এবং ইসলামী ঐক্যজোটের চেয়ারম্যান ইযহারুল ইসলাম এই সংগঠনটির প্রতিষ্ঠাতা।
সংগঠনটি ২০১০ সালে বাংলাদেশের ধর্মনিরপেক্ষ শিক্ষানীতির বিরোধিতার মধ্য দিয়ে আত্মপ্রকাশ করে। ২০১১ সালে তারা "বাংলাদেশ নারী উন্নয়ন নীতি (২০০৯)" এর কয়েকটি ধারাকে ইসলামের সাথে সাঙ্ঘর্ষিক দাবি করে এর তীব্র বিরোধিতা করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ১৩ দফা দাবী
titleC. কওমী মাদ্রাসার শোকরানা মাহফিল
titleD. ঢাকা অবরোধ
উত্তর: titleA
গোয়েন্দা কাহিনির সবচেয়ে পুরনো ও জানা দৃষ্টান্ত হলো, "তিনটি আপেল", আরব্য রজনীর (আলিফ লায়লা) শেহেরজাদের বলা কাহিনিগুলোর একটি। গল্পে এক জেলে দজলা নদীতে একটি তালাবন্ধ/মুখবন্ধ ভারী সিন্দুক খুঁজে পায়। সে এটি বিক্রি করে দেয় আব্বাসী খলিফা হারুনুর রশীদের কাছে। সিন্দুক ভেঙ্গে পাওয়া যায় টুকরো টুকরো করে কাটা এক তরুণীর মরদেহ। হারুন তার উজির জাফর ইবনে ইয়াহিয়াকে নিরদেশ দেন অপরাধের তদন্ত করে ৩ দিনের মধ্যে খুনিকে খুঁজে বের করতে, নাহলে জাফরের শিরশ্ছেদ করা হবে। গল্পের এগিয়ে যাবার সাথে কাহিনি বিভিন্ন দিকে মোড় নেয়, রোমাঞ্চ সৃষ্টি হয়। গল্পটিকে তাই গোয়েন্দা কাহিনির একটি আদিরূপ বলা যেতে পারে।

তবে, গোয়েন্দা চরিত্র হোমস বা পোয়ারোর মতো জাফর স্বেচ্ছায় তদন্ত করেনি। আর সাধারণত হু-ডান-ইট গল্প শেষ হয় খুনীর দোষস্বীকারের মাধ্যমে। কিন্তু এ গল্পে জাফরকে আরো রহস্যের সমাধান করতে হয় যে, কে খুনের জন্যে দায়ী। ৩ দিনের মধ্যে জাফর ব্যর্থ হলেও একটি গুরুত্বপূর্ণ সূত্র আবিষ্কার করে সে শেষ পর্যন্ত যুক্তিমূলকভাবে রহস্য সমাধান করে এবং তার গর্দান বাঁচাতে সক্ষম হয়।

সঠিক অনুচ্ছেদ শিরোনাম কোনটি?
titleA. সাহিত্যবর্গ হিসেবে প্রতিষ্ঠা
titleB. বাংলা গোয়েন্দা কাহিনি
titleC. গোয়েন্দা কাহিনির প্রারম্ভ
titleD. আদি আরব গোয়েন্দা কাহিনি
উত্তর: titleD
ছোটখাঁটো শারীরিক গড়নের অধিকারী ছিলেন। ফলশ্রুতিতে কখনো কখনো প্রতিপক্ষীয় পেস বোলারদের লক্ষ্যবস্তুতে পরিণত হতেন। তবে কিভাবে তাদের ছোঁড়া খাঁটো প্রকৃতির বলগুলো মোকাবেলা করতে হয়, তা করায়ত্ত্ব করেছিলেন। পরিচ্ছন্ন ব্যাটসম্যান হিসেবে কাট ও অন-ড্রাইভের জন্য সবিশেষ জনপ্রিয়তা পেয়েছিলেন ব্যারি সিনক্লেয়ার।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. অবসর
titleC. আন্তর্জাতিক ক্রিকেট
titleD. খেলার ধরন
উত্তর: titleD